Italia med sliteseier mot Malta - handset seg til gruppeledelsen
Lenge stanget Italia mot et Malta-lag som ennå ikke har holdt nullen denne EM-kvaliken, men i det 69. minutt hadde Graziano Pellè fått nok av akkurat det. Han konvertet et innlegg fra Antonio Candreva i mål, og ble den store i Firenze, der kampen ble spilt. Repriser viser imidlertid at målet aldri burde blitt godkjent, for Pellè brukte hånda til å få ballen i mål. Malta klarte uansett aldri å svare, og blir med det stående på sitt ene poeng. Italia tok på sin side over ledelsen i gruppe H. Laget tok seg nemlig forbi Kroatia, som tidligere på dagen spilte 0-0 - og avga poeng - mot Aserbajdsjan. Selv om både Italia og Kroatia står med like mange seire (fire), uavgjort (tre) og tap (null), er Italia poenget foran. For etter hakekorsskandalen på kroatisk jord i kampen dem imellom, ble Kroatia trukket ett poeng. Avgjørelsen er anket fra kroatenes side, men den er enn så lenge ikke tatt til følge. Sjokkseier: Island så godt som EM-klare etter evetyrseier Kroatia står dermed med 14 poeng i gruppe H, mens Italia leder med sine 15. Norge, som i kveld slo Bulgaria på bortebane, følger hakk i hæl med sine 13 poeng. PS! Norge møter Kroatia hjemme søndag, mens Italia tar imot Bulgaria samme dag.
(Italia - Malta 1-0) Nesten 69 minutter brukte Italia på å overliste det maltesiske forsvaret. Men det var nok, og nå leder Antonio Conte og hans menn Norges EM-gruppe.